ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
ΤΕΥΧΟΣ ΔΕΥΤΕΡΟ
Αρ. Φύλλου 1356
13 Μαΐου 2016
ΠΕΡΙΕΧΟΜΕΝΑ
ΑΠΟΦΑΣΕΙΣ
Σύσταση και συγκρότηση Ομάδας Διοίκησης Έργου
(ΟΔΕ) στο Υπουργείο Εσωτερικών και Διοικητικής
Ανασυγκρότησης για την προσαρμογή του θεσμικού πλαισίου των Ευρωπαϊκών Ομίλων Εδαφικής
Συνεργασίας (ΕΟΕΣ) στις ρυθμίσεις του Κανονισμού (ΕΕ) αριθ.1302/2013 του Ευρωπαϊκού Κοινο−
βουλίου και του Συμβουλίου της 17ης Δεκεμβρίου
2013 και την αντιμετώπιση άλλων λειτουργικών
θεμάτων των υφιστάμενων Ομίλων. ..............................
Καθιέρωση εξαιρέσεων από την εφαρμογή πενθήμερης εργασίας και έγκριση εικοσιτετράωρης και
επταήμερης απασχόλησης κατά τις ημέρες αργιών και εορτών των υπαλλήλων του Τμήματος
Σφαγείων της Διεύθυνσης Διαχείρισης Περιβάλλοντος της Δημοτικής Κοινοφελούς Επιχείρησης
του Δήμου Αργούς Ορεστικού. ..........................................
Καθιέρωση εξαιρέσεων από την εφαρμογή πενθήμερης εργασίας και έγκριση εικοσιτετράωρης και
επταήμερης απασχόλησης κατά τις ημέρες αργιών και εορτών των υπαλλήλων του Δήμου Αρ−
γούς Ορεστικού. ..............................................................................
ΑΠΟΦΑΣΕΙΣ
Αριθμ. 9989
(1)
Σύσταση και συγκρότηση Ομάδας Διοίκησης Έργου (ΟΔΕ)
στο Υπουργείο Εσωτερικών και Διοικητικής Ανασυγκρότησης για την προσαρμογή του θεσμικού πλαισίου των
Ευρωπαϊκών Ομίλων Εδαφικής Συνεργασίας (ΕΟΕΣ) στις
ρυθμίσεις του Κανονισμού (ΕΕ) αριθ.1302/2013 του Ευρωπαϊκού Κοινοβουλίου και του Συμβουλίου της 17ης
Δεκεμβρίου 2013 και την αντιμετώπιση άλλων λειτουργικών θεμάτων των υφιστάμενων Ομίλων.
Ο ΥΦΥΠΟΥΡΓΟΣ ΕΣΩΤΕΡΙΚΩΝ
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ
Έχοντας υπόψη:
1) Τις διατάξεις:
α) Του άρθρου 18, παρ. 18 του Ν. 2503/1997 «Διοίκηση,
Οργάνωση και στελέχωση της Περιφέρειας, ρύθμιση
θεμάτων για την Τοπική Αυτοδιοίκηση και άλλες διατάξεις» (ΦΕΚ Α΄ 107),
β) του άρθρου 90 του Κώδικα Νομοθεσίας για την
Κυβέρνηση και τα Κυβερνητικά Όργανα που κυρώθηκε
με το άρθρο 1 του Π.δ. 63/2005 (ΦΕΚ Α΄ 98),
γ) το Π.δ. 105/2014 «Οργανισμός του Υπουργείου Εσωτερικών» (ΦΕΚ Α΄ 172), όπως ισχύει,
δ) το Π.δ. 24/2015 «Σύσταση και μετονομασία Υπουργείων, μεταφορά της Γενικής Γραμματείας Κοινωνικών
Ασφαλίσεων» (ΦΕΚ Α΄ 20),
ε) το Π.δ. 73/2015 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυ−
πουργών» (ΦΕΚ Α΄ 116),
στ) τις διατάξεις των άρθρων 1 και 2 της αριθ. 36166/
2015 (ΦΕΚ Β΄ 2252) απόφασης του Πρωθυπουργού και
του Υπουργού Εσωτερικών και Διοικητικής Ανασυγκρότησης «Ανάθεση αρμοδιοτήτων στον Υφυπουργό
Εσωτερικών και Διοικητικής Ανασυγκρότησης, Ιωάννη
Μπαλάφα»,
ζ) τις διατάξεις του άρθρου 221 του Ν. 3463/2006 (ΦΕΚ Α΄ 114)
«Κύρωση του Κώδικα Δήμων και Κοινοτήτων», όπως
συμπληρώθηκε με τις διατάξεις του άρθρου 22 του
Ν. 3613/2007 (ΦΕΚ Α΄ 263), και τις διατάξεις του άρθρου
4, παρ. 2β του Ν. 3345/2005 (ΦΕΚ Α΄ 138), όπως κάθε
φορά ισχύει,
η) τις διατάξεις του άρθρου 1 της αριθ. 36808/2008
(ΦΕΚ Β΄ 1262) κοινής υπουργικής απόφασης των Υπουργών Εσωτερικών, Οικονομίας και Οικονομικών και Εξω−
τερικών «Ρύθμιση θεμάτων για την εφαρμογή του Κανονισμού (ΕΚ) 1082/2006 του Ευρωπαϊκού Κοινοβουλίου και
του Συμβουλίου της 5ης Ιουλίου 2006 για τον Ευρωπαϊκό
Όμιλο Εδαφικής Συνεργασίας (ΕΟΕΣ)»,
θ) τις διατάξεις του άρθρου 203 του Ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης−Πρόγραμμα Καλλικράτης» (ΦΕΚ Α΄ 87).
2. Το υπ’ αριθ. 16172/12−2−2016 έγγραφο του Υπουργείου
Οικονομίας, Ανάπτυξης και Τουρισμού.
3. Το από 15/2/2016 Υπηρεσιακό Σημείωμα της Δ/νσης
Προσωπικού Τοπικής Αυτοδιοίκησης του Υπουργείου
Εσωτερικών και Διοικητικής Ανασυγκρότησης.
4. Τα υπ’ αριθ. ΕΝΥ−ΕΕ/1620/13−1−2016 και ΕΝΥ−ΕΕ/55569/
22−12−2015 έγγραφα της Ειδικής Νομικής Υπηρεσίας του
Υπουργείου Εξωτερικών.
5. Το υπ’ αριθ. Α.Σ.54704/17−12−2015 έγγραφο της Γ1΄
Δ/νσης Ευρ. Εξωτ. Σχέσεων του Υπουργείου Εξωτερικών.
6. Το υπ’ αριθ. 3420/2−12−2015 έγγραφο της ΚΕΔΕ.
7. Το υπ’ αριθ. 1339/1−12−2015 έγγραφο της ΕΝΠΕ.
VARVARA ZACHARAKI
EEST
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
8. Το από 23−11−2015 Υπηρεσιακό Σημείωμα της Δ/νσης
Οργάνωσης και Λειτουργίας Τοπικής Αυτοδιοίκησης
του Υπουργείου Εσωτερικών και Διοικητικής Ανασυγκρότησης.
9. Το υπ’ αριθ. 86/26−11−2015 έγγραφο του ΕΟΕΣ Εύξεινη Πόλη.
10. Το υπ’ αριθ. 498/23−11−2015 έγγραφο του ΕΟΕΣ Αμφικτυονία.
11. Το υπ’ αριθ. 40354/19−11−2015 έγγραφο της Δ/νσης
Οικονομικών Τοπικής Αυτοδιοίκησης του Υπουργείου
Εσωτερικών και Διοικητικής Ανασυγκρότησης.
12. Το υπ’ αριθ. 39353/9−11−2015 έγγραφο της Δ/νσης
Οικονομικής και Αναπτυξιακής Πολιτικής Τοπικής Αυτοδιοίκησης του Υπουργείου Εσωτερικών και Διοικητικής
Ανασυγκρότησης.
13. Την ανάγκη προπαρασκευαστικών εργασιών για την
προσαρμογή του θεσμικού πλαισίου των Ευρωπαϊκών
Ομίλων Εδαφικής Συνεργασίας (Ε.Ο.Ε.Σ.) στο νέο Κανονισμό (ΕΕ) αριθ.1302/2013 του Ευρωπαϊκού Κοινοβουλίου
και του Συμβουλίου της 17ης Δεκεμβρίου 2013 για την
τροποποίηση του Κανονισμού (ΕΚ) αριθ.1082/2006 για
τον Ε.Ο.Ε.Σ. με το άρθρο 3 του οποίου προβλέπεται η
συμμετοχή, στους ανωτέρω Ομίλους, μεταξύ άλλων,
περιφερειακών και τοπικών αρχών με σκοπό τη διευκόλυνση και την προαγωγή της εδαφικής συνεργασίας,
συμπεριλαμβανομένων μίας ή περισσοτέρων συνιστωσών διασυνοριακής, διακρατικής και διαπεριφερειακής
συνεργασίας μεταξύ των μελών του για την ενίσχυση
της οικονομικής, κοινωνικής και εδαφικής συνοχής της
Ένωσης.
14. Την ανάγκη διαβούλευσης με τους αρμόδιους
φορείς για την αντιμετώπιση των οργανωτικών και
λειτουργικών ζητημάτων που έχουν προκύψει από την
άσκηση των αρμοδιοτήτων των ΕΟΕΣ, οι οποίοι έχουν
την καταστατική έδρα τους στη χώρα μας.
15. Το γεγονός ότι από τις διατάξεις της παρούσας
δεν προκαλείται δαπάνη σε βάρος του Κρατικού Προϋπολογισμού, αποφασίζουμε:
Άρθρο 1
Α. Συνιστούμε στο Υπουργείο Εσωτερικών και Διοικητικής Ανασυγκρότησης Ομάδα Διοίκησης Έργου για την
προσαρμογή του θεσμικού πλαισίου των Ευρωπαϊκών
Ομίλων Εδαφικής Συνεργασίας (Ε.Ο.Ε.Σ.) στο νέο Κανονισμό (ΕΕ) αριθ.1302/2013 του Ευρωπαϊκού Κοινοβου−
λίου και του Συμβουλίου της 17ης Δεκεμβρίου 2013 για
την τροποποίηση του Κανονισμού (ΕΚ) αριθ.1082/2006
για τον Ε.Ο.Ε.Σ. και την αντιμετώπιση οργανωτικών και
λειτουργικών ζητημάτων των υφιστάμενων ΕΟΕΣ που
έχουν την έδρα τους στη χώρα μας.
Β. Συγκροτούμε την παραπάνω Ομάδα Διοίκησης Έργου και ορίζουμε ως μέλη αυτής τους κάτωθι:
1) Το Γενικό Γραμματέα του Υπουργείου Εσωτερικών
και Διοικητικής Ανασυγκρότησης Κωνσταντίνο Πουλάκη,
με αναπληρώτριά του τη Μαρία Νίκου, Προϊσταμένη της
Διεύθυνσης Οικονομικής και Αναπτυξιακής Πολιτικής
Τοπικής Αυτοδιοίκησης του Υπουργείου Εσωτερικών
και Διοικητικής Ανασυγκρότησης.
2) Τη Μαρία Νίκου, Προϊσταμένη της Διεύθυνσης Οικονομικής και Αναπτυξιακής Πολιτικής Τοπικής Αυτο−
διοίκησης του Υπουργείου Εσωτερικών και Διοικητικής
Ανασυγκρότησης, με αναπληρώτριά της τη Σεβαστή
Μπέσιου, Προϊσταμένη του Τμήματος Αναπτυξιακών
Προγραμμάτων και Κρατικών Ενισχύσεων της ιδίας
Διεύθυνσης.
3) Τον Αντώνιο Καρβούνη, εθνικό σημείο επαφής για
τους ΕΟΕΣ, υπάλληλο του κλάδου ΠΕ Διοικητικού−Οικονομικού της Διεύθυνσης Οικονομικής και Αναπτυξια−
κής Πολιτικής Τοπικής Αυτοδιοίκησης του Υπουργείου
Εσωτερικών και Διοικητικής Ανασυγκρότησης.
4) Τη Δήμητρα Τρομπούκη, υπάλληλο του κλάδου ΠΕ
Διοικητικού − Οικονομικού της Διεύθυνσης Προσωπικού
Τοπικής Αυτοδιοίκησης του Υπουργείου Εσωτερικών και
Διοικητικής Ανασυγκρότησης, με αναπληρώτριά της τη
Θελξιόπη Παπασημακοπούλου, υπάλληλο του κλάδου ΠΕ
Διοικητικού−Οικονομικού της ιδίας Διεύθυνσης.
5) Το Γεώργιο Χρυσάφη, υπάλληλο του κλάδου ΠΕ
Διοικητικού−Οικονομικού του Τμήματος Οργάνωσης Τοπικής Αυτοδιοίκησης της Διεύθυνσης Οργάνωσης και
Λειτουργίας Τοπικής Αυτοδιοίκησης του Υπουργείου
Εσωτερικών και Διοικητικής Ανασυγκρότησης.
6) Την Κατερίνα Γκαμπέτα, υπάλληλο του κλάδου ΠΕ
Διοικητικού−Οικονομικού, του Τμήματος Νομικών Προσώπων Τοπικής Αυτοδιοίκησης της Διεύθυνσης Οργάνωσης
και Λειτουργίας Τοπικής Αυτοδιοίκησης του Υπουργείου
Εσωτερικών και Διοικητικής Ανασυγκρότησης.
7) Τη Γεωργία Παπανικολοπούλου, υπάλληλο του κλάδου ΠΕ Διοικητικού−Οικονομικού της Διεύθυνσης Οικο−
νομικών Τοπικής Αυτοδιοίκησης του Υπουργείου Εσωτερικών και Διοικητικής Ανασυγκρότησης, με αναπληρωτή
της το Γεώργιο Στεφανάκη, υπάλληλο του κλάδου ΠΕ
Διοικητικού−Οικονομικού της ιδίας Διεύθυνσης.
8) Τη Λυδία Πνευματικού, Νομικό Σύμβουλο Α΄ (ΝΣΑ)
της Ειδικής Νομικής Υπηρεσίας του Υπουργείου Εξωτερικών, με αναπληρώτριά της τη Γαλάτεια Αλεξάκη,
Νομικό Σύμβουλο Α΄ (ΝΣΑ), της ιδίας Υπηρεσίας.
9) Την Ιφιγένεια Σιαφλά, ΕΜΠ ΠΣΒ΄, της Γ1 Διεύθυνσης
Ευρ. Εξωτ. Σχέσεων του Υπουργείου Εξωτερικών, με
αναπληρωτή της το Βασίλειο Τσέλιο, ΕΜΠ ΠΣΒ΄, της
ιδίας Διεύθυνσης.
10) Τη Ματθίλδη Κωνσταντοπούλου του κλάδου ΠΕ
Διοικητικού−Οικονομικού της Μονάδας Α΄ Στρατηγικής
και Παρακολούθησης Πολιτικών της Ειδικής Υπηρεσίας
Στρατηγικής, Σχεδιασμού και Αξιολόγησης της Γενικής
Γραμματείας Δημοσίων Επενδύσεων−ΕΣΠΑ, του Υπουργείου Οικονομίας, Ανάπτυξης και Τουρισμού.
11) Τον Αλέξιο Καστρινό, Δήμαρχο Πηνειού, ως εκπρόσωπο της ΚΕΔΕ, με αναπληρωτή του τον Ιωάννη Τσιάμη,
Δημοτικό Σύμβουλο Ορχομενού.
12) Το Γεώργιο Δακή, Περιφερειακό Σύμβουλο Δυτικής
Μακεδονίας, ως εκπρόσωπο της ΕΝΠΕ, με αναπληρωτή του
το Νικόλαο Πατσαρίνο, Περιφερειακό Σύμβουλο Αττικής.
13) Το Δημήτρη Αργιανά, Πρόεδρο του ΕΟΕΣ Αμφικτυονία, με αναπληρωτή του το Βασίλη Ξένο−Γαβριέλη,
Διευθυντή του ίδιου ΕΟΕΣ.
14) Το Νικόλαο Κρημνιανιώτη, Γενικό Διευθυντή του
ΕΟΕΣ Εύξεινη Πόλη, με αναπληρωτή του το Νικόλαο
Ταμπακίδη, Επιστημονικό Συνεργάτη του ίδιου ΕΟΕΣ.
15) Την Ελισάβετ Χαρτοφύλλη, Συνεργάτης του Υφυπουργού Εσωτερικών και Διοικητικής Ανασυγκρότησης.
Γραμματειακή Υποστήριξη στην εν λόγω Ομάδα θα
παρέχουν οι υπάλληλοι: α) Αντωνία Μουρούτη, υπάλληλος του κλάδου ΠΕ Διοικητικού−Οικονομικού της
Διεύθυνσης Οικονομικής και Αναπτυξιακής Πολιτικής
Τοπικής Αυτοδιοίκησης του Υπουργείου Εσωτερικών και
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
Διοικητικής Ανασυγκρότησης, β) Ιωάννα Βαρβιτσιώτη,
υπάλληλος του κλάδου ΠΕ Διοικητικού−Οικονομικού της
Διεύθυνσης Οικονομικής και Αναπτυξιακής Πολιτικής
Τοπικής Αυτοδιοίκησης του Υπουργείου Εσωτερικών
και Διοικητικής Ανασυγκρότησης.
Γ. 1. Το έργο της ανωτέρω Ομάδας Διοίκησης Έργου
συνίσταται κυρίως: α) Στην καταγραφή των διατάξεων του ισχύοντος νομικού πλαισίου που διέπει τους
Ευρωπαϊκούς Ομίλους Εδαφικής Συνεργασίας, β) Στην
επισήμανση των τρεχόντων προβλημάτων και δυσκολιών που έχουν ανακύψει κατά την πορεία εφαρμογής
του εν λόγω θεσμικού πλαισίου, γ) Στην επισήμανση
προβλημάτων και δυσκολιών που ενδέχεται να ανακύψουν κατά την πορεία εφαρμογής του Κανονισμού
(ΕΕ) αριθ.1302/2013 του Ευρωπαϊκού Κοινοβουλίου και
του Συμβουλίου της 17ης Δεκεμβρίου 2013 για την τροποποίηση του Κανονισμού (ΕΚ) αριθ. 1082/2006 για τον
Ε.Ο.Ε.Σ. δ) Στην παράθεση νέων προτεινόμενων διατάξεων προς τροποποίηση, συμπλήρωση και προσαρ−
μογή του υφιστάμενου θεσμικού πλαισίου των Ε.Ο.Ε.Σ.
που σχετίζονται με την εφαρμογή του Κανονισμού (ΕΕ)
αριθ. 1302/2013 του Ευρωπαϊκού Κοινοβουλίου και του
Συμβουλίου της 17ης Δεκεμβρίου 2013 για την τροποποίηση του Κανονισμού (ΕΚ) αριθ. 1082/2006 για τον
Ε.Ο.Ε.Σ. του Κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου της 17ης
Δεκεμβρίου 2013 περί καθορισμού κοινών διατάξεων
για το Ευρωπαϊκό Ταμείο Περιφερειακής Ανάπτυξης,
το Ευρωπαϊκό Κοινωνικό Ταμείο, το Ταμείο Συνοχής,
το Ευρωπαϊκό Γεωργικό Ταμείο Αγροτικής Ανάπτυξης
και το Ευρωπαϊκό Ταμείο Θάλασσας και Αλιείας και
περί καθορισμού γενικών διατάξεων για το Ευρωπαϊκό
Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό
Ταμείο Θάλασσας και Αλιείας και για την κατάργηση
του κανονισμού (ΕΚ) αριθ. 1083/2006 του Κανονισμού
(ΕΕ) αριθ. 1299/2013 του Ευρωπαϊκού Κοινοβουλίου και
του Συμβουλίου της 17ης Δεκεμβρίου 2013 περί καθορισμού ειδικών διατάξεων για την υποστήριξη του
στόχου της Ευρωπαϊκής εδαφικής συνεργασίας από το
Ευρωπαϊκό Ταμείο Περιφερειακής Ανάπτυξης καθώς και
του Κανονισμού (ΕΕ) αριθ. 240/2014 της Επιτροπής της
7ης Ιανουαρίου 2014 σχετικά με τον ευρωπαϊκό κώδικα
δεοντολογίας για την εταιρική σχέση στο πλαίσιο των
ευρωπαϊκών διαρθρωτικών και επενδυτικών ταμείων.
2. Για την εξυπηρέτηση του έργου της ανωτέρω
Ομάδας Διοίκησης Έργου μπορούν να συνεργάζονται
ή να προσκαλούνται σε συνεδριάσεις της εκπρόσωποι των συναρμόδιων υπουργείων και φορέων ή να
συνιστώνται υποομάδες επεξεργασίας των επιμέρους
θεμάτων.
3. Η ανωτέρω Ομάδα Διοίκησης Έργου οφείλει να
συνεδριάζει εντός του κανονικού ωραρίου λειτουργίας
των δημοσίων υπηρεσιών.
Η ισχύς της παρούσας αρχίζει από την ημερομηνία
δημοσίευσής της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 24 Μαρτίου 2016
Ο ΥΠΟΥΡΓΟΣ
ΠΑΝΑΓΙΩΤΗΣ ΚΟΥΡΟΥΜΠΛΗΣ
Ο ΥΦΥΠΟΥΡΓΟΣ
ΙΩΑΝΝΗΣ ΜΠΑΛΑΦΑΣ
Αριθμ. οικ. 57974
(2)
Καθιέρωση εξαιρέσεων από την εφαρμογή πενθήμερης
εργασίας και έγκριση εικοσιτετράωρης και επταήμερης απασχόλησης κατά τις ημέρες αργιών και εορ−
τών των υπαλλήλων του Τμήματος Σφαγείων της
Διεύθυνσης Διαχείρισης Περιβάλλοντος της Δημοτικής Κοινοφελούς Επιχείρησης του Δήμου Αργούς
Ορεστικού.
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΗΠΕΙΡΟΥ−ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις του άρθρου 280 του Ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης−Πρόγραμμα−Καλλικράτης» (ΦΕΚ 87/
τ.Α΄/7−6−2010).
2. Τις διατάξεις του Π.δ. 141/2010 «Οργανισμός της Αποκεντρωμένης Διοίκησης Ηπείρου−Δυτικής Μακεδονίας»
(ΦΕΚ 234/τ.Α΄/27−12−2010).
3. α) Το άρθρο 56 του Ν. 4257/14−04−2014 (ΦΕΚ 93/
τ.Γ΄/14−04−2014).
«Επείγουσες ρυθμίσεις αρμοδιότητας Υπουργείου
Εσωτερικών», σύμφωνα με το οποίο ο αρχαιότερος
Γενικός Διευθυντής ασκεί τα καθήκοντα του Γενικού
Γραμματέα, σε περίπτωση που η θέση είναι κενή.
β) Την Πράξη 4 του Υπουργικού Συμβουλίου της
06.02.2015 (ΦΕΚ 24/Α/6−2−2015) με την οποία έγινε αποδεκτή η επιστολή παραίτησης της Γενικής Γραμματέως
Αποκεντρωμένης Διοίκησης Ηπείρου—Δυτικής Μακεδονίας.
4. Τις διατάξεις των παρ. 3 και 6 του άρθρου 36 του
Ν. 3584/2007 «Κύρωση του Κώδικα Κατάστασης Δημοτικών και Κοινοτικών Υπαλλήλων» (ΦΕΚ 143/τ.Α΄/28−6−2007),
σύμφωνα με τις οποίες με απόφαση του οικείου Γενικού
Γραμματέα της Αποκεντρωμένης Διοίκησης, μετά από
πρόταση των οικείων Δημοτικών και Κοινοτικών Συμβουλίων ... μπορεί οποτεδήποτε: α. να καθιερώνονται
εξαιρέσεις από την εφαρμογή της πενθήμερης εργασίας
κατά υπηρεσία, κλάδο και αριθμό υπαλλήλων, χρόνο ή
περιοχή, εφόσον επιβάλλεται λόγω της ιδιοτυπίας των
συνθηκών λειτουργίας ή του είδους και της μορφής της
υπηρεσίας ή εργασίας. Επιπλέον, με την ίδια απόφαση
μπορεί να καθιερωθεί το καθημερινό ωράριο εργασίας
σε βάρδιες και κατά τις νυχτερινές ώρες, όταν αυτό
επιβάλλεται από τις συνθήκες λειτουργίας ή το είδος
και τη μορφή της υπηρεσίας ή εργασίας. Με την ίδια
ως άνω διαδικασία και εφόσον το επιβάλλουν οι συνθήκες λειτουργίας ή το είδος ή η μορφή της υπηρεσίας
ή εργασίας, μπορεί να ορίζεται για όλο ή μέρος του
προσωπικού ότι θα απασχολείται κατά τις Κυριακές
και ημέρες αργίας.
5. Την αριθ. 17/2016 απόφαση του Διοικητικού Συμβουλίου της Δημοτικής Κοινωφελούς Επιχείρησης του
Δήμου Άργους Ορεστικού περί καθιέρωσης εξαιρέσεων από την εφαρμογή της πενθήμερης εργασίας και
έγκριση εικοσιτετράωρης λειτουργίας και επταήμερης
απασχόλησης, κατά τις ημέρες αργιών και εορτών, των
υπαλλήλων του Τμήματος Σφαγείων της Διεύθυνσης
Διαχείρισης Περιβάλλοντος Δήμου Άργους Ορεστικού.
6. Τις ανάγκες, το είδος και τη μορφή της συγκεκριμένης υπηρεσίας του Δήμου, καθώς και την ιδιοτυπία
των συνθηκών λειτουργίας αυτής, οι οποίες επιβάλλουν
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
την καθιέρωση της εικοσιτετράωρης και επταήμερης
απασχόλησης των υπαλλήλων του.
7. Την αριθ. πρωτ. 3267/08−04−2016 βεβαίωση πίστωσης
του Προϊσταμένου του Τμήματος Σφαγείων της Δημοτικής Κοινωφελούς Επιχείρησης του Δήμου Άργους
Ορεστικού, αποφασίζουμε:
Την καθιέρωση εξαιρέσεων από την εφαρμογή πενθήμερης εργασίας και την έγκριση εικοσιτετράωρης και
επταήμερης απασχόλησης, κατά τις ημέρες των αργιών
και εορτών, των υπαλλήλων του Τμήματος Σφαγείων
της Διεύθυνσης Διαχείρισης Περιβάλλοντος της Δημοτικής Κοινωφελούς Επιχείρησης Δήμου Άργους Ορεστι−
κού λόγω της ιδιοτυπίας των συνθηκών λειτουργίας της
υπηρεσίας αυτής, αλλά και του είδους και της μορφής
της παρεχόμενης εργασίας, ως εξής:
Εγκρίνουμε τη σχετική εισήγηση, όπως ακριβώς αυτή
έχει, και ειδικότερα:
Σύμφωνα με την εισήγηση αυτή υπάρχει ανάγκη λειτουργίας σε 24ωρη βάση, καθώς και τις Κυριακές και
εξαιρέσιμες ημέρες, χωρίς κατάργηση του πενθημέρου του Τμήματος Σφαγείων, όπου οι απασχολούμενοι
καλούνται να καλύψουν ανάγκες, τόσο εποχικές που
προκύπτουν καθ’ όλο το εικοσιτετράωρο και τις επτά
μέρες της εβδομάδας, όσο και έκτακτες και επείγουσες,
και συγκεκριμένα:
• Διεκπεραίωση αιτημάτων εμπόρων κρέατος που
δραστηριοποιούνται στην περιοχή και αφορούν διενέργεια σφαγών ειδικότερα αμνοεριφίων, εκτός του
κανονικού ωραρίου της υπηρεσίας, καθώς και κατά τις
Κυριακές, ανταποδοτικού χαρακτήρα, σε περιόδους αυξημένης παραγωγής και ζήτησης (περίοδοι Χριστουγέν−
νων, Πάσχα, κ.λπ.).
• Το είδος και η φύση του παραγόμενου προϊόντος
στα σφαγεία καθιστούν αναγκαία και σε συνεχή βάση
τη λειτουργία του προσωπικού καθαριότητας, το οποίο
δεν μπορεί πάντα να ολοκληρώσει στο κανονικό ωράριο διαδικασίες που αφορούν την εντατικοποίηση των
μέτρων βιοασφάλειας όπως έκτακτοι ραντισμοί κατά
περίπτωση λόγω κλιμάκωσης κρουσμάτων, σύμφωνα με
τις υποδείξεις της εποπτεύουσας Κτηνιατρικής αρχής.
Η διάρθρωση των υπηρεσιών των σφαγείων έχει ως
εξής:
ΤΜΗΜΑ ΣΦΑΓΕΙΩΝ
Α/Α
ΕΙΔΙΚΟΤΗΤΑ
ΑΡΙΘΜΟΣ
ΥΠΑΛΛΗΛΩΝ
TE ΛΟΓΙΣΤΗΣ
ΔΕ ΣΥΝΤΗΡΗΤΗΣ
ΔΕ ΤΑΞΙΝΟΜΗΤΗΣ
ΥΕ ΒΟΗΘΗΤΙΚΟ
ΠΡΟΣΩΠΙΚΟ (Ι.Δ.Ο.Χ.)
Το ωράριο για τις ημέρες εργασίας Σαββάτου, Κυριακής και αργιών θα καθορίζεται για όλο το έτος ανάλο−
γα με τις αναγραφόμενες στο σκεπτικό της σχετικής
απόφασης ανάγκες των σφαγείων. Ειδικά, στην καθ’
υπέρβαση οι ώρες νυκτερινής, Κυριακών και εξαιρέσιμων
ημερών δεν μπορεί να υπερβούν τις δεκαέξι (16) ώρες
κατά περίπτωση το μήνα.
Για τη δαπάνη που θα προκύψει έχουν προβλεφθεί
επαρκείς πιστώσεις στον προϋπολογισμό του Τμήματος Σφαγείων της Διεύθυνσης Διαχείρισης Περιβάλλο−
ντος οικονομικού έτους 2016 τον Κ.Α. 60.01.0200 ποσού
1.500,00 ευρώ. Ο ανωτέρω κωδικός καλύπτει όλες τις
ανάγκες υπερωριακής απασχόλησης υπαλλήλων Ι.Δ.Α.Χ.
και Ι.Δ.Ο.Χ. των σφαγείων. Ανάλογη δαπάνη προκαλείται
για τα επόμενα έτη σε βάρος του ίδιου κωδικού του
προϋπολογισμού του Τμήματος Σφαγείων.
Η απόφαση αυτή να δημοσιευθεί στην Εφημερίδα της
Κυβερνήσεως.
Κοζάνη, 25 Απριλίου 2016
Ο Ασκών καθήκοντα Γενικού Γραμματέα
Αποκεντρωμένης Διοίκησης
ΒΑΣΙΛΕΙΟΣ ΜΙΧΕΛΑΚΗΣ
F
Αριθμ. οικ. 57980
(3)
Καθιέρωση εξαιρέσεων από την εφαρμογή πενθήμερης
εργασίας και έγκριση εικοσιτετράωρης και επταήμερης απασχόλησης κατά τις ημέρες αργιών και εορ−
τών των υπαλλήλων του Δήμου Αργούς Ορεστικού.
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΗΠΕΙΡΟΥ−ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις του άρθρου 280 του Ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης−Πρόγραμμα−Καλλικράτης» (ΦΕΚ 87/
τ.Α΄/7−6−2010).
2. Τις διατάξεις του Π.δ. 141/2010 «Οργανισμός της Αποκεντρωμένης Διοίκησης Ηπείρου−Δυτικής Μακεδονίας»
(ΦΕΚ 234/τ.Α΄/27−12−2010).
3. α) Το άρθρο 56 του Ν. 4257/14−04−2014 (ΦΕΚ 93/τ.Γ΄/
14−04−2014) «Επείγουσες ρυθμίσεις αρμοδιότητας
Υπουργείου Εσωτερικών», σύμφωνα με το οποίο ο αρχαιότερος Γενικός Διευθυντής ασκεί τα καθήκοντα του
Γενικού Γραμματέα, σε περίπτωση που η θέση είναι
κενή.
β) Την πράξη 4 του Υπουργικού Συμβουλίου της
06.02.2015 (ΦΕΚ 24/Α/6−2−2015) με την οποία έγινε αποδεκτή η επιστολή παραίτησης της Γενικής Γραμματέως
Αποκεντρωμένης Διοίκησης Ηπείρου — Δυτικής Μακεδονίας.
4. Τις διατάξεις των παρ. 3 και 6 του άρθρου 36 του
Ν. 3584/2007 «Κύρωση του Κώδικα Κατάστασης Δημοτικών και Κοινοτικών Υπαλλήλων» (ΦΕΚ 143/τ.Α΄/
28−6−2007), σύμφωνα με τις οποίες με απόφαση του
οικείου Γενικού Γραμματέα της Αποκεντρωμένης Διοίκησης, μετά από πρόταση των οικείων Δημοτικών και
Κοινοτικών Συμβουλίων ... μπορεί οποτεδήποτε : α. να
καθιερώνονται εξαιρέσεις από την εφαρμογή της πενθήμερης εργασίας κατά υπηρεσία, κλάδο και αριθμό
υπαλλήλων, χρόνο ή περιοχή, εφόσον επιβάλλεται λόγω
της ιδιοτυπίας των συνθηκών λειτουργίας ή του είδους
και της μορφής της υπηρεσίας ή εργασίας. Επιπλέον, με
την ίδια απόφαση μπορεί να καθιερωθεί το καθημερινό
ωράριο εργασίας σε βάρδιες και κατά τις νυχτερινές
ώρες, όταν αυτό επιβάλλεται από τις συνθήκες λειτουργίας ή το είδος και τη μορφή της υπηρεσίας ή
εργασίας. Με την ίδια ως άνω διαδικασία και εφόσον
το επιβάλλουν οι συνθήκες λειτουργίας ή το είδος ή η
μορφή της υπηρεσίας ή εργασίας, μπορεί να ορίζεται
για όλο ή μέρος του προσωπικού ότι θα απασχολείται
κατά τις Κυριακές και ημέρες αργίας.
5. Την αριθ. 251/2015 απόφαση του Δημοτικού Συμβουλίου του Δήμου Άργους Ορεστικού περί καθιέρω−
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
σης εξαιρέσεων από την εφαρμογή της πενθήμερης
εργασίας και έγκριση εικοσιτετράωρης λειτουργίας και
επταήμερης απασχόλησης, κατά τις ημέρες αργιών και
εορτών, των υπαλλήλων του Δήμου Άργους Ορεστικού.
6. Τις ανάγκες, το είδος και τη μορφή των υπηρεσιών
του Δήμου, καθώς και την ιδιοτυπία των συνθηκών λειτουργίας αυτών, οι οποίες επιβάλλουν την καθιέρωση
της εικοσιτετράωρης και επταήμερης απασχόλησης
των υπαλλήλων του.
7. Το γεγονός, ότι λόγω των αυξημένων αρμοδιοτήτων που μεταφέρθηκαν στους ΟΤΑ με τον Ν. 3852/2010,
του μεγάλου αριθμού αποχωρήσεων υπαλλήλων, σε
συνδυασμό με το γενικότερο περιορισμό προσλήψεων,
καθώς και το ιδιαιτέρως χαμηλό ποσοστό κάλυψης των
οργανικών θέσεων με αθροισμένες τις προσωποπαγείς
στις κατειλημμένες οργανικές θέσεις να ανέρχεται στο
57,26%, δυσχεραίνεται η ομαλή και εύρυθμη λειτουργία
του συνόλου των υπηρεσιών του Δήμου, και κατά συνέπεια η άσκηση των καθηκόντων των υπαλλήλων των
Υπηρεσιών του σε εικοσιτετράωρη βάση και η επταήμερη απασχόληση τους, κατά τις ημέρες αργιών και
εορτών, κρίνεται επιτακτική.
8. Την αριθ. πρωτ. 2361/11−03−2016 βεβαίωση πίστωσης
του Οικονομικού Τμήματος του Δήμου Άργους Ορεστικού, αποφασίζουμε:
Την καθιέρωση εξαιρέσεων από την εφαρμογή πενθήμερης εργασίας και την έγκριση εικοσιτετράωρης
και επταήμερης απασχόλησης, κατά τις ημέρες των
αργιών και εορτών, των υπαλλήλων του Δήμου Άργους
Ορεστικού που υπηρετούν:
1. Στη Διεύθυνση Διοικητικών και Οικονομικών Υπηρεσιών, καθώς και στο Αυτοτελές Τμήμα Τοπικής και
Οικονομικής Ανάπτυξης του Δήμου και
2. Στη Διεύθυνση Τεχνικών Υπηρεσιών του Δήμου αυτού και συγκεκριμένα στο Τμήμα Έργων και Μελετών
(Γραφείο Συγκοινωνιακών Υδραυλικών και Εγγειοβελτιωτικών Έργων), καθώς και στο Τμήμα Συντηρήσεων και
Αμαξοστασίου (Γραφείο Καθαριότητας και Ανακύκλωσης, Γραφείο Συντήρησης — Ύδρευσης — Αποχέτευσης),
όπως προτείνεται με την υπ’ αριθ. 251/2015 απόφαση του
Δημοτικού Συμβουλίου του ως άνω Δήμου, λόγω της
ιδιοτυπίας των συνθηκών λειτουργίας των υπηρεσιών
αυτών, αλλά και του είδους και της μορφής της παρεχόμενης εργασίας, ως εξής:
Εγκρίνουμε τη σχετική εισήγηση, όπως ακριβώς αυτή
έχει, και συγκεκριμένα:
«1. Σύμφωνα με την εισήγηση αυτή υπάρχει ανάγκη
λειτουργίας σε 24ωρη βάση, καθώς και τις Κυριακές
και εξαιρέσιμες ημέρες, χωρίς κατάργηση του πενθημέρου, της Διεύθυνσης Τεχνικών Υπηρεσιών του Δήμου
Άργους Ορεστικού, και συγκεκριμένα το Τμήμα Έργων
και Μελετών (Γραφείο Συγκοινωνιακών Υδραυλικών και
Εγγειοβελτιωτικών Έργων) και το Τμήμα Συντηρήσεων
και Αμαξοστασίου (Γραφείο Καθαριότητας και Ανακύκλωσης, Γραφείο Συντήρησης — Ύδρευσης — Αποχέτευ−
σης), όπου οι απασχολούμενοι καλούνται να καλύψουν
ανάγκες, τόσο έκτακτες και επείγουσες, όσο και εποχικές που προκύπτουν καθ’ όλο το εικοσιτετράωρο και
τις επτά μέρες της εβδομάδας, και συγκεκριμένα:
• Έκτακτων περιστατικών οποιασδήποτε φύσης
(ακραία φυσικά φαινόμενα, θεομηνίες και φυσικές και
τεχνολογικές καταστροφές, ατυχήματα, επισκευές που
απαιτούν άμεση επιδιόρθωση, όπως βλάβες στο οδόστρωμα, ορυκτέλαια ή πετρέλαιο επί των οδών, υδραυ−
λικές και ηλεκτρολογικές αποκαταστάσεις κλπ.).
• Εκτέλεση εργασιών που είναι απαγορευτικό λόγω
των συνθηκών (π.χ. υψηλοί κυκλοφοριακοί φόρτοι) να
εκτελεστούν πέρα από τις νυκτερινές και τις πρώτες
πρωινές ώρες, όπως η σήμανση οδών (διαγράμμιση),
προς αποφυγή κυκλοφοριακού προβλήματος και για τη
διασφάλιση της ασφάλειας των πεζών, των οχημάτων
και των συνεργείων.
• Αποκατάσταση βλαβών στα δίκτυα ηλεκτροφωτισμού, σε όλα τα σχολικά και δημοτικά κτίρια, καθώς
και στις δημοτικές οδούς , κοινόχρηστους χώρους κ.ά.
• Επιβλέψεις, τοποθετήσεις εξέδρων και τεχνική βοήθεια σε διάφορες εκδηλώσεις του Δήμου (π.χ. Χριστου−
γεννιάτικη Πλατεία, Καρναβαλικές εκδηλώσεις Πρωτοχρονιάς, εκδηλώσεις «Ορέστειων», Καθαρός Δευτέρας,
εμποροπανήγυρη Άργους Ορεστικού, γιορτή φασολιού,
κάστανου, κ.λπ.) και σε εθνικές ή τοπικές επετείους.
• Εγκατάσταση και αποξήλωση χριστουγεννιάτικου
και πασχαλινού διακόσμου.
• Η κάλυψη εποχιακών αναγκών, όπως:
α. Άμεση αποκατάσταση και επισκευή των οδοστρωμάτων, διανοίξεις οδών και αποκαταστάσεις βλαβών
στα δημοτικά δίκτυα.
β. Έλεγχος και συντηρήσεις των πεζοδρομίων καθώς
και της οριζόντιας και κατακόρυφης σήμανσης του οδικού δικτύου.
γ. Κλάδεμα των υψηλών δένδρων, η αποκομιδή κλαδιών από τις κλαδεύσεις, ο καθαρισμός χώρων πρα−
σίνου.
• Κάλυψη των αυξημένων αναγκών που προκύπτουν
από την ιδιαιτερότητα και για την εύρυθμη λειτουργία
της υπηρεσίας Καθαριότητας, που πρέπει να λειτουργεί σε συνεχή βάση και όπου το υπηρετούν προσω−
πικό (ενόψει και του περιορισμού των προσλήψεων)
δεν μπορεί πάντα να αντιμετωπίσει στο κανονικό του
ωράριο τις ανάγκες αποκομιδής απορριμμάτων, σαρώματος των οδών, πλατειών και κοινοχρήστων χώρων
ενός μεγάλου Δήμου, όπως ο Δήμος Άργους Ορεστικού, αποκομιδής απορριμμάτων, σαρώματος οδών και
πλύσιμο δρόμων όπου λειτούργησε λαϊκή αγορά, τις
ανάγκες του προγράμματος αποκομιδής ογκωδών
αντικειμένων, καθαρισμού εγκαταλελειμμένων οικοπέδων, χώρων όπου υλοποιήθηκαν εκδηλώσεις, πε−
ρισυλλογής και αποκομιδής των απορριμμάτων και
πλύσης των κάδων από τις οδούς που παρουσιάζουν
μεγάλη κυκλοφορία οχημάτων κατά τις πρωινές ώρες.
Επίσης πρέπει να μπορεί να ανταποκριθεί στις ανάγκες
καθαρισμού των χώρων του Δήμου, σε περίπτωση που
συμβούν θεομηνίες (π.χ. πλημμύρες) ή άλλα έκτακτα
γεγονότα, με τη σύσταση κατάλληλου κατά περίπτωση
συνεργείου και επίσης πρέπει η Υπηρεσία να μπορεί να
ολοκληρώνει αποτελεσματικά το έργο της αποκομιδής
ακόμα και στις περιπτώσεις έκτακτων γεγονότων που
προκαλούν σημαντικές καθυστερήσεις όπως απομάκρυνση παρκαρισμένων οχημάτων που εμποδίζουν τα
απορριμματοφόρα, κυκλοφοριακός φόρτος και έκτακτες βλάβες του στόλου.
• Τηλεπαρακολούθηση των αντλιοστασίων ύδρευσης
του Δήμου Άργους Ορεστικού.
• Υποστήριξη των υποδομών και λειτουργία του
δημοτικού νεκροταφείου (κατασκευή, συντήρηση και
περιποίηση των ταφικών μνημείων, συντήρηση και
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
εξωραϊσμός λοιπών εγκαταστάσεων του νεκροταφείου, ταφή και εκταφή νεκρών), ακολουθώντας τη
λειτουργία του.
• Αντιμετώπιση προβλημάτων που δημιουργούνται
από έκτακτα γεγονότα, ακραία φυσικά φαινόμενα, θεομηνίες και φυσικές καταστροφές (π.χ. πτώση δέντρων)
καθώς και την αποκατάσταση βλαβών σε αρδευτικά
δίκτυα των πάρκων.
• Αντιμετώπιση εξαιρετικών και απρόβλεπτων αναγκών όπως αποκατάσταση της κυκλοφορίας των οδών
των δρόμων από τις χιονοπτώσεις, ρήψη αλατιού κατά
την χειμερινή περίοδο από παγωνιές και χιονοπτώσεις,
από πτώση βράχων, μικροδιανοίξεις και επιχαλκώσεις,
αντιπλημμυρικές επεμβάσεις, καθαρισμούς και διαμόρφωση κοιτών, χειμάρρων κ.α.
• Καθορισμό ενός υπαλλήλου της Δ/νσης Τεχνικών
Υπηρεσιών ως τεχνικού ασφαλείας, οπότε απαιτείται
επιπλέον των καθηκόντων του και πέρα από το υποχρεωτικό ωράριο εργασίας του να ανταποκρίνεται και
στις υποχρεώσεις που απορρέουν από τα άρθρα 14 και
15 του Ν. 3850/2010 (ΦΕΚ 84 Α΄), όπως ενδεικτικά επιθεώρηση ασφάλειας εγκαταστάσεων, μεθόδων εργασίας,
έρευνα αιτίων εργατικών ατυχημάτων.
• Κάλυψη κάποιων υπαλλήλων της καθορισμένης
υπηρεσίας υπερωριακά από άλλους υπαλλήλους, λόγω
ασθενειών ή άλλων αιφνίδιων κωλυμάτων, προς αποφυγή δυσλειτουργίας στην υπηρεσία, ανάγκη που μπορεί
να προκύψει σε όλες τις υπηρεσίες του Δήμου.
2. Επίσης υπάρχει ανάγκη λειτουργίας σε 24ωρη βάση
καθώς και τις Κυριακές και εξαιρέσιμες ημέρες, χωρίς
κατάργηση του πενθημέρου, της Διεύθυνσης Διοικητικών και Οικονομικών Υπηρεσιών καθώς και του Αυτο−
τελούς Τμήματος Τοπικής και Οικονομικής Ανάπτυξης
του Δήμου Άργους Ορεστικού, όπου οι απασχολούμενοι
καλούνται να καλύψουν ανάγκες, τόσο έκτακτες και
επείγουσες, όσο και εποχικές που προκύπτουν καθ' όλο
το εικοσιτετράωρο και τις επτά μέρες της εβδομάδας,
και συγκεκριμένα:
• Διεκπεραίωση έκτακτων, εποχικών ή επειγουσών
εργασιών της Διεύθυνσης Διοικητικών − Οικονομικών
Υπηρεσιών καθώς και του Αυτοτελούς Τμήματος Τοπικής και Οικονομικής Ανάπτυξης για τις οποίες απαι−
τείται εργασία πέραν του κανονικού ωραρίου, και σε
ώρες όπου υπάρχει ανάγκη συναλλαγής με το κοινό
και επιφορτίζονται με όλες τις προπαρασκευαστικές
ενέργειες για την προσαρμογή του συνόλου των διαδικασιών στην ισχύουσα νομοθεσία, με όλες τις διαδικα−
σίες που σχετίζονται με την παραλαβή και τον έλεγχο
των αιτήσεων, την έκδοση διπλοτύπων, την ενημέρωση
των ενδιαφερομένων, την έκδοση διοικητικών πράξεων,
που υπερβαίνουν κατά πολύ τον συνήθη όγκο εργασίας
και απαιτούνται για την εύρυθμη διεξαγωγή της Εμποροπανήγυρης του Δήμου Άργους Ορεστικού. Επιπρό−
σθετα, στο Τμήμα Οικονομικών Υπηρεσιών απαιτείται
η απασχόληση προσωπικού του τμήματος πέραν του
κανονικού ωραρίου, τόσο για την αντιμετώπιση εκτάκτων γεγονότων, πέραν της προγραμματισμένης δρα−
στηριότητας της υπηρεσίας, όπως διενέργεια εκτάκτων
ελέγχων (συγκέντρωση και αποστολή στοιχείων και
διευκρινίσεων) όσο και για την κάλυψη των αυξημένων
υπηρεσιακών αναγκών της υπηρεσίας, όπως σύνταξη
βεβαιωτικών χρηματικών καταλόγων — βεβαίωση και
αποστολή ειδοποιήσεων στους φορολογούμενους, έλεγχος τ.μ. για την επιβολή τελών, απολογισμού, κλείσιμο
προηγούμενου έτους, συμφωνία γενικής και δημόσιας λογιστικής, συμφωνία υπολοίπων χρηματικών κα−
ταλόγων, κατάρτιση απολογιστικού πίνακα, σύνταξη
του ετήσιου προϋπολογισμού και αναλυτικής έκθεσης
που τον συνοδεύει, σύνταξη του Επιχειρησιακού Σχεδίου και του Μεσοπρόθεσμου Προγράμματος Δημο−
σιονομικής Προσαρμογής, κλπ., με σημαντική έλλειψη
προσωπικού και με ταυτόχρονη ανάγκη αναπλήρωσης
όσων απουσιάζουν αιφνιδίως από άλλους υπαλλήλους,
υπερωριακά. Τέλος στο Τμήμα Διοικητικών Υπηρεσιών
απαιτείται εργασία πέραν του κανονικού ωραρίου και
συνεργασία με άλλες υπηρεσίες, όπως εφαρμογή μεγάλου αριθμού νέων νομοθετικών ρυθμίσεων [αλλαγές
στο ηλεκτρονικό σύστημα «Μητρώο Μισθοδοτούμενων
Ελληνικού Δημοσίου» (απογραφή), μισθολογικές και
υπηρεσιακές ρυθμίσεις, αναδιάρθρωση υπηρεσιών, κινητικότητα υπαλλήλων, έλεγχος πιστοποιητικών τίτλων
και στοιχείων διορισμού υπαλλήλων μέσα σε αυστηρές
προθεσμίες], με υπαρκτή έλλειψη διοικητικού προσωπικού, κυρίως λόγω συνταξιοδοτήσεων. Η διενέργεια
διαγωνισμών πρόσληψης εποχικού προσωπικού μέσω
ΑΣΕΠ [έλεγχος αιτήσεων, έκδοση αποτελεσμάτων κ.λπ.],
προσλήψεων σύμφωνα με τις διατάξεις του άρθρου 210
του Ν.3584/2007 και την περίπτ. κ' της παρ. 2 του άρθρου
12 του Ν.4071/2012, προσλήψεις μέσω προγραμμάτων του
Υπουργείου Εργασίας.
• Εκτέλεση της υπηρεσίας του Ληξιαρχείου του Δήμου, επιπρόσθετα από τα βασικά καθήκοντα που τους
έχουν ανατεθεί, για διαδικασίες όπως δήλωση γέννησης, δήλωση βάπτισης, δήλωση γάμου, μεταβολές και
διορθώσεις αυτών, δήλωση θανάτου και έκδοση άδειας
ταφής, καθόσον το αντικείμενο της τελευταίας διαδικασίας εξ αυτών αναφύεται αιφνιδίως (όλο το 24ωρο)
και επιβάλλεται να επιτελεσθεί εντός συγκεκριμένου
χρονικού πλαισίου και πέρα από το υποχρεωτικό ωράριο εργασίας.
Η διάρθρωση των υπηρεσιών του Δήμου έχει ως εξής:
ΥΠΗΡΕΣΙΕΣ ΤΟΠΙΚΗΣ ΟΙΚΟΝΟΜΙΚΗΣ ΑΝΑΠΤΥΞΗΣ
Αυτοτελές Τμήμα Τοπικής Οικονομικής Ανάπτυξης
ΚΑΤΗΓΟΡΙΕΣ−ΚΛΑΔΟΙ
ΠΕ Διοικητικού Οικονομικού 1
ΠΕ Γεωπόνων 1
ΥΠΗΡΕΣΙΕΣ ΥΠΟΣΤΗΡΙΞΗΣ
Διεύθυνση Διοικητικών και Οικονομικών Υπηρεσιών
Θέσεις Κεντρικής Υπηρεσίας
Τμήμα Διοικητικών Υπηρεσιών
ΚΑΤΗΓΟΡΙΕΣ−ΚΛΑΔΟΙ
ΠΕ Διοικητικού 1
ΠΕ Διεκπεραίωσης Υποθέσεων Πολίτη 1
TE Διοικητικού−Λογιστικού 1
TE Διεκπεραίωσης Υποθέσεων Πολίτη 4
ΔΕ Διεκπεραίωσης Υποθέσεων Πολίτη 1
ΔΕ Διοικητικού 4
ΥΕ Εργατών Γενικών Καθηκόντων 5
Τμήμα Οικονομικών Υπηρεσιών
ΚΑΤΗΓΟΡΙΕΣ−ΚΛΑΔΟΙ
ΠΕ Διοικητικού Οικονομικού 1
ΠΕ Οικονομικού λογιστικού 1
TE Διοικητικού−Λογιστικού 4
TE Λογιστικού Οικονομικού 1
ΔΕ Διοικητικού 1
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
Διεύθυνση Τεχνικών Υπηρεσιών
Τμήμα Έργων— Μελετών
ΚΑΤΗΓΟΡΙΕΣ
ΠΕ Πολιτικών Μηχανικών 2
ΠΕ Αρχιτεκτόνων Μηχανικών 2
ΠΕ Τοπογράφων Μηχανικών 1
TE Τεχνολόγων Μηχανολόγων Μηχανικών 1
Τμήμα Συντηρήσεων − Αμαξοστασίου
ΚΑΤΗΓΟΡΙΕΣ−ΚΛΑΔΟΙ
TE Διοικητικού−Λογιστικού 1
ΔΕ Τεχνικών 1
ΔΕ Τεχνιτών Υδραυλικών 4
ΔΕ Ηλεκτρολόγων 2
ΔΕ Οδηγών 5
ΥΕ Εργατών Γενικών Καθηκόντων 10
ΥΕ Εργατών Καθαριότητας 2
Η δαπάνη που προκαλείται από τις διατάξεις της
απόφασης αυτής σε βάρος του προϋπολογισμού του
Δήμου Άργους Ορεστικού, για το οικονομικό έτος 2016
θα βαρύνει τους ΚΑ: 10.6012.01 «Αποζημίωση υπερωριακής εργασίας και για εξαιρέσιμες ημέρες και νυκτερινές
ώρες και λοιπές πρόσθετες αμοιβές», ποσό 6.000,00€,
Κ.Α. 10.6012.03 «Αμοιβή ληξίαρχων» ποσό 2.500,00€, Κ.Α.
20.612 «Αποζημίωση υπερωριακής εργασίας και για εξαιρέσιμες ημέρες και νυκτερινές ώρες και λοιπές πρόσθε−
τες αμοιβές», ποσό 12.000,00€, Κ.Α. 25.6012 «Αποζημίωση
υπερωριακής εργασίας και για εξαιρέσιμες ημέρες και
νυκτερινές ώρες και λοιπές πρόσθετες αμοιβές», ποσό
8.000,00€, Κ.Α. 30.6012 «Αποζημίωση υπερωριακής εργασίας και για εξαιρέσιμες ημέρες και νυκτερινές ώρες
και λοιπές πρόσθετες αμοιβές», ποσό 3.000,00€, Κ.Α.
30.6022 «Αποζημίωση υπερωριακής εργασίας και για
εξαιρέσιμες ημέρες και νυκτερινές ώρες και λοιπές πρόσθετες αμοιβές», ποσό 1.000,00€, ενώ ανάλογη δαπάνη
προκαλείται για τα επόμενα έτη σε βάρος των ιδίων
κωδικών του προϋπολογισμού του Δήμου.
Η απόφαση αυτή να δημοσιευθεί στην Εφημερίδα της
Κυβερνήσεως.
Κοζάνη, 25 Απριλίου 2016
Ο Ασκών καθήκοντα Γενικού Γραμματέα
Αποκεντρωμένης Διοίκησης
ΒΑΣΙΛΕΙΟΣ ΜΙΧΕΛΑΚΗΣ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ)
ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ
ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * FAX 210 52 79 054
ΗΛΕΚΤΡΟΝΙΚΗ ΔΙΕΥΘΥΝΣΗ: http://www.et.gr  –  e-mail: webmaster.et@et.gr
1. ΜΕ ΤΟ ΤΑΧΥΔΡΟΜΕΙΟ, ΤΟ ΤΗΛΕΦΩΝΟ κ.λπ.
Ταχυδρομική Διεύθυνση: Καποδιστρίου 34, τ.κ. 10432, Αθήνα.
ΤΗΛΕΦΩΝΙΚΟ ΚΕΝΤΡΟ: 210 5279000 − fax: 210 5279054
Ωράριο λειτουργίας για το κοινό: Δευτέρα ως Παρασκευή: 8:00 − 13:30
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ
Τμήμα Πωλήσεων:
(Ισόγειο, τηλ. 210 5279178 − 180)
Τμήμα Συνδρομητών:  (Ημιόροφος, τηλ. 210 5279136)
Τμήμα Πληροφοριών:  (Ισόγειο, Γραφείο 3 και τηλεφωνικό κέντρο 210 5279000)
Τμήμα A1 Παραλαβής Δημοσιευτέας Ύλης: (Ισόγειο, τηλ. 210 5279167, 210 5279139)
2. ΜΕ ΗΛΕΚΤΡΟΝΙΚΟ ΤΡΟΠΟ
Ιστοσελίδα: www.et.gr
Πληροφορίες σχετικά με την λειτουργία της ιστοσελίδας: helpdesk.et@et.gr
Αποστολή ψηφιακά υπογεγραμμένων εγγράφων προς δημοσίευση στο ΦΕΚ: webmaster.et@et.gr
Πληροφορίες για γενικό πρωτόκολλο και αλληλογραφία: grammateia@et.gr
êõîïôîòòîç ñê øô êíòîïô øùõôéöçúêîô
1. ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΦΕΚ)
Η ηλεκτρονική μορφή των τευχών ΦΕΚ καθώς και διάφορες πληροφορίες που σχετίζονται με τα
δημοσιεύματα σε αυτά, διατίθενται δωρεάν από την ιστοσελίδα www.et.gr. Για τα ΦΕΚ που δεν έχουν
καταχωρισθεί στην ιστοσελίδα του Εθνικού Τυπογραφείου δίνεται η δυνατότητα δωρεάν αποστολής με
ηλεκτρονικό ταχυδρομείο κατόπιν αίτησης που υποβάλλεται με τη συμπλήρωση ειδικής φόρμας στην
ιστοσελίδα του Εθνικού Τυπογραφείου.
Η έντυπη μορφή των τευχών ΦΕΚ διατίθεται για μεμονωμένα φύλλα με το ανάλογο κόστος από το
τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα ΚΕΠ ενώ για
ετήσια κυκλοφορία τευχών ΦΕΚ η διάθεση γίνεται υπό μορφή συνδρομής από το τμήμα Συνδρομητών.
Πληροφορίες σχετικά με την αποστολή/κατάθεση εγγράφων προς δημοσίευση, την διαθεσιμότητα
των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα.
Επίσης στην ιστοσελίδα μπορείτε να αναζητήσετε πληροφορίες σχετικά με την πορεία δημοσίευσης
των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ).
Περισσότερες πληροφορίες για δημοσιεύματα και λοιπά θέματα, μπορείτε να αναζητήσετε από το
Τμήμα Πληροφοριών καθώς και από το τηλεφωνικό κέντρο του Εθνικού Τυπογραφείου.
2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του
Το Εθνικό Τυπογραφείο μετά από σχετικό αίτημα φορέα του Δημοσίου αναλαμβάνει να σχεδιάσει
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους αλληλογραφίας, κ.ά. Επίσης σχεδιάζει και κατασκευάζει σφραγίδες.
ùõìöê÷îê÷ õôù õçöêûêî øô êíòîïô øùõôéöçúêîô
ΕΘΝΙΚΟ ΤΥΠΟΓΡΑΦΕΙΟ
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
Το Εθνικό Τυπογραφείο είναι δημόσια υπηρεσία η οποία υπάγεται στο Υπουργείο Εσωτερικών και
Διοικητικής Ανασυγκρότησης, με κύρια αποστολή την έντυπη και ηλεκτρονική έκδοση, εκτύπωση,
διαχείριση και κυκλοφορία των φύλλων της Εφημερίδας της Κυβερνήσεως (ΦΕΚ) και την κάλυψη των
εκτυπωτικών αναγκών του Δημοσίου. (ν. 3469/2006, Α΄ 131).

[Source: 20160201356.pdf | Tokens: 34242]